Fritz Warncke

Fritz Warncke () er ein norsk tidlegare symjar frå Bergen, medlem i Bergens Svømme- og Livredningsklubb. Han vart nordisk meister på 100 meter fri i 1973 og i 1975 og på 4×200 meter fri i 1979.

Åra 1972 til 1983 vann Warncke i alt 17 gullmedaljar i norske meisterskap; 15 av dei i frisymjing og ein kvar i butterfly og medley. Han forbetra norske rekordar ved 17 ulike høve. Warncke deltok i dei olympiske sommarleikane i så vel 1972 som 1976, utan å vere i nærleiken finaleplass. Under Europameisterskapen i symjing 1977 sumde han inn til sjetteplassen på 100 meter fri.

Kjelder
Store norske leksikon

Kategori:Norske symjarar
Kategori:Folk frå Bergen